ברוס ויליס

וולטר ברוס ויליס (באנגלית: Walter Bruce Willis; נולד ב-19 במרץ 1955) הוא שחקן, מפיק וזמר אמריקאי. זוכה פרס גלובוס הזהב ושני פרסי אמי.

==ביוגרפיה==
ויליס נולד בבסיס צבאי באידאר-אוברשטיין שבגרמניה המערבית לאב אמריקאי ולאם גרמנייה. משפחתו נוצרית, והוא השתייך לזרם הלותרני (הכנסייה הלותרנית של מיזורי). לאחר שאביו השתחרר מהצבא ב-1957, הוריו שבו עמו לפנס גרוב, ניו ג'רזי שבארצות הברית. הוא הבכור בין ארבעה ילדים. היה נער חברותי, אף על פי שגמגם. ויליס הביע את עצמו על הבמה, בהופעות בתיכון, דבר שגרם לגמגומו להפסק.

== קריירה ==
ויליס עבר לניו יורק על מנת להיות שחקן קולנוע. לאחר מכן עבר לקליפורניה והתפרסם לראשונה בסדרת הטלוויזיה "בלשים בלילה" (1989-1985). באותה תקופה כיכב בסרט הדרמה "בתוך ארץ", ודיבב בסרט המצליח "תראו מי שמדבר". בסוף שנות ה-80 של המאה ה-20, הקליט ויליס אלבום פופ–בלוז בשם "The Return of Bruno", אשר כלל את הלהיט "Respect Yourself". הפריצה הגדולה שלו הייתה בסדרת סרטי הקולנוע "מת לחיות", שהפכה אותו לכוכב הוליוודי. בתחילת שנות ה-90 של המאה ה-20 ויליס כיכב במספר סרטים כושלים כמו "מדורת ההבלים", "הדסון הוק", "בטווח פגיעה" ואף המותחן הארוטי "צבע הלילה". ב-1994 ויליס כיכב בסרט "ספרות זולה" של קוונטין טרנטינו שזכה להצלחה רבה. מאוחר יותר הצליחו גם סרטים אחרים שכיכב בהם, כגון "12 קופים", "האלמנט החמישי", "ארמגדון" ו"החוש השישי".

ב-2000 ויליס שיחק בתפקיד אורח בסדרת הטלוויזיה "חברים" כפול סטיבנס, אביה של אליזבת, חברתו/תלמידתו של רוס גלר, ובן-זוגה לזמן קצר של רייצ'ל גרין, בעונה השישית.

בשנת 2007 ויליס חזר לשחק את השוטר מקליין ב"מת לחיות 4.0". בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון.
בשנת 2013 ויליס גילם שוב את השוטר מקליין ב"מת לחיות ביום טוב". בשנת 2016 שיחק בסרט הפעולה "איום מיידי" (Extraction) לצד קלאן לוץ ודן בילזריין. בשנת 2018 הופיע בתפקיד הראשי בסרטים "משאלת מוות". ב-2019 הופיע בתפקיד ראשי בסרטו של מ. נייט שאמלאן, "מיסטר גלאס".

== חיים אישיים ==
ויליס בטקס פרסי האוסקר ה-61, 1989
בשנים 1987–2000 היה ויליס נשוי לשחקנית דמי מור, ונולדו להם שלוש בנות ב-1988, 1991 ו-1994.

ב-2004 היה מאורס לדוגמנית ברוק ברנס אך לא התחתן לבסוף. 

מאז 2009 ויליס נשוי בשנית לדוגמנית הבריטית אמה המינג. הם נישאו בחתונה פרטית באיי טרקס וקייקוס. לאחר כשבוע נישאו רשמית בטקס אזרחי בארצות הברית. לזוג נולדו שתי בנות: מייבל ריי ב-2012, ואבלין פן ב-2014.

ויליס הוא תומך של המפלגה הרפובליקנית לרוב. היה בין הידוענים היחידים שהביעו תמיכה פומבית בצבא ארצות הברית במלחמת עיראק (מלחמת המפרץ השנייה).

ב-17 באוגוסט 2006 במהלך מלחמת לבנון השנייה היה חתום על מודעה על עמוד שלם בעיתון ה"לוס אנג'לס טיימס", שגינתה את הטרור שגורמים ארגוני החמאס והחזבאללה, ותמכה באזרחים שנפגעו בישראל ובלבנון. על מודעה זו היו חתומים גם ניקול קידמן, מייקל דאגלס, סילבסטר סטאלון, דני דה ויטו, ג'יימס וודס, סם ריימי, רידלי סקוט ועוד.

ב-30 במרץ 2022 הודיעה משפחתו של ויליס על פרישתו ממשחק לאחר שאובחן עם אפאזיה. בשל כך פרס פטל הזהב שנתן "פרס" מיוחד על תפקודיו הגרועים, החליט לבטל את הפרס.

ב-16 בפברואר 2023 הודיעה משפחתו של ויליס כי הוא אובחן עם דמנציה פרונטו-טמפורלית מתקדמת .

==פילמוגרפיה==
{|
|- style="vertical-align: top;"
|
* 1985 – בלשים בלילה (Moonlightning) – בתפקיד: דייוויד אדיסון.
* 1987 – פגישה עיוורת (Blind Date) – בתפקיד: וולטר דייוויס.
* 1988 – שקיעה (Sunset) – בתפקיד: תום מיקס.
* 1988 – מת לחיות (Die Hard) – בתפקיד: ג'ון מקליין.
* 1989 – בתוך ארץ (In Country) – בתפקיד: אמט סמית.
* 1989 – תראו מי שמדבר (Look Who's Talking) – בתפקיד: מיקי.
* 1990 – מת לחיות 2 (Die Hard 2) – בתפקיד: ג'ון מקליין.
* 1990 – תראו מי שמדבר 2 (Look Who's Talking Too) – בתפקיד: מיקי.
* 1990 – מדורת ההבלים (The Bonfire of Vanities) - בתפקיד: פיטר פלו.
* 1991 – מחשבות קטלניות (Mortal Thoughts) – בתפקיד: ג'יימס אורבנסקי.
* 1991 – הדסון הוק (Hudson Hawk) – בתפקיד: הדסון הוק.
* 1991 – בילי באת'גייט (Billy Bathgate) – בתפקיד: בו ויינברג.
* 1991 – בכוננות מתמדת (The Last Boy Scout) – בתפקיד: ג'ו האלנבק.
* 1992 – המוות נאה לה (Death Becomes Her) – בתפקיד ארנסט מנוויל.
* 1993 – בטווח פגיעה (Striking Distance) – בתפקיד: הבלש תום הארדי.
* 1994 – הורים בהזמנה (North) – בתפקיד: הקריין המספר.
* 1994 – צבע הלילה (Color of Night) – בתפקיד: ביל קאפה.
* 1994 – ספרות זולה (Pulp Fiction) – בתפקיד: בוץ' קולידג'.
* 1994 – לא פראייר של אף אחד (Nobody's Fool) – בתפקיד: קארל רובק.
* 1995 – מת לחיות 3 (Die Hard with a Vengeance) – בתפקיד: ג'ון מקליין.
* 1995 – ארבעה חדרים (Four Rooms) – בתפקיד: לאו (ללא קרדיט).
* 1995 – 12 קופים (Twelve Monkeys) – בתפקיד: ג'יימס קול.
* 1996 – הגבר שנשאר אחרון (Last Man Standing) – בתפקיד: ג'ון סמית.
* 1996 – ביוויס ובאטהד דו אמריקה (Beavis & Butt-Head Do America) – דיבוב: מאדי גרים.
* 1997 – האלמנט החמישי (The Fifth Element) – בתפקיד: קורבן דאלאס.
* 1997 – התן (The Jackal) – בתפקיד: "התן".
* 1998 – קוד פרוץ (Mercury Rising) – בתפקיד: ארט ג'פריז.
* 1998 – ארמגדון (Armageddon) – בתפקיד: הארי סטמפר.
* 1998 – המצור (The Siege) – בתפקיד: מייג'ור ג'נרל ויליאם דווארו.
* 1999 – ארוחת בוקר של אלופים (Breakfast of Champions) – בתפקיד: דויין הובר.
* 1999 – החוש השישי (The Sixth Sense) – בתפקיד: ד"ר מלקולם קראו.
* 1999 – הסיפור שלנו (The Story of Us) – בתפקיד: בן ג'ורדן.
* 2000 – ללכת על הכל (The Whole Nine Yards) – בתפקיד: ג'ימי (הצבעוני) טדסקי.
* 2000 – הילד (The Kid) – בתפקיד: ראס דוריטץ.
* 2000 – בלתי שביר (Unbreakable) – בתפקיד: דייוויד דאן.
* 2001 – בנדיטס (Bandits) – בתפקיד: ג'ו בלייק.
* 2002 – התחרות הגדולה (Grand Champion) – בתפקיד: בלנדפורד.
* 2002 – בחירתו של הארט (Hart's War) – בתפקיד: קולונל ויליאם מקנמרה.
* 2003 – דמעות של שמש (Tears of the Sun) – בתפקיד: לויטננט א.ק. ווטרס.
* 2003 – ראגרטס משתוללים (Rugrats go wild) – (דיבוב) – בתפקיד: ספייק, הכלב של משפחת פיקל.
* 2004 – ללכת על הכל 2 (The Whole Ten Yards) – בתפקיד ג'ימי (הצבעוני) טדסקי.
* 2004 – אושן 12 (Ocean's Twelve) – בתפקיד עצמו (ללא קרדיט).
* 2005 – בן ערובה (Hostage) – בתפקיד: ג'ף טאלי.
* 2005 – עיר החטאים (Sin City) – בתפקיד: הארטיגן.
* 2006 – אומת המזון המהיר (Fast Food Nation) – בתפקיד: הארי ריידיל.
* 2006 – אלפא דוג (Alpha Dog) – בתפקיד: סוני טרולאב (אהבה אמיתית).
* 2006 – 16 רחובות (Blocks 16) – בתפקיד: הבלש ג'ק מוסלי.
* 2006 – להרוג את המזל (Lucky Number Slevin) – בתפקיד: מיסטר גודקאט.
* 2006 – מעבר ליער (Over the Edge) – דיבוב קולו של: אר.ג'יי.
* 2007 – זרה מושלמת (Perfect Stanger) – בתפקיד: האריסון היל.
|
* 2007 – פלאנט טרור (Planet terror) – בתפקיד לויטננט (סגן) מאלדון.
* 2007 – מת לחיות 4 (Live Free or Die Hard) – בתפקיד: ג'ון מקליין.
* 2008 – מה בדיוק קרה? (What Just Happened) – בתפקיד: שחקן.
* 2008 – התנקשות בנשיא בית הספר (Assassination of the High School President) – בתפקיד: המנהל קירקפאטריק.
* 2009 – המחליפים (Surrogates) – בתפקיד: גריר.
* 2010 – קופ אאוט (Cop Out) – בתפקיד: ג'ימי.
* 2010 – בלתי נשכחים (The Expendables) – בתפקיד: מגיסטר צ'רץ' (ללא קרדיט).
* 2010 – רד (Red) - בתפקיד: פרנק מוזס.
* 2011 – מלכודת (Set Up) – בתפקיד: ביגס.
* 2011 – מלכוד 44 (Catch .44) – בתפקיד: מל.
* 2012 – חטיפה לאור יום – מרטין.
* 2012 – ג'י איי ג'ו: סוגרים חשבון (G.I. Joe: Retaliation) – בתפקיד: גנרל ג'ו קולטון.
* 2012 - בלתי נשכחים 2 (The Expendables 2) – בתפקיד: צ'רץ'.
* 2012 – ממלכת אור הירח (Moonrise Kingdom) – בתפקיד: קפטיין שארפ.
* 2012 – לופר – (Looper) – בתפקיד: ג'ו הקשיש.
* 2012 – לשחק באש (Fire with Fire) – בתפקיד: מייק סלה.
* 2013 – רד 2 (Red 2) – בתפקיד: פרנק.
* 2013 – מת לחיות ביום טוב (A good day to die hard)-C,PEHS) בתפקיד: ג'ון מקליין.
* 2013 – סוגרים חשבון (G.I. Joe: Retaliation) – בתפקיד: גנרל ג'ו קולטון.
* 2014 – עיר החטאים: עלמה להרוג (Sin City: A Dame to Kill For) בתפקיד: הארטיגן.
* 2014 – הנסיך (the prince) – בתפקיד: עומר.
* 2015 – רוק בקסבה - באפגניסטן (Rock the Kasbah) – בתפקיד: בראיין בומביי.
* 2016 – איום מיידי (Extraction) – בתפקיד: ליאונרד.
* 2016 – מטען יקר (Precious Cargo) – בתפקיד: אדוארד "אדי" פילוסה.
* 2016 – זיכרון קטלני (vice) – בתפקיד: ג'וליאן.
* 2016 – פורעי חוק (Marauders) - בתפקיד: ג'פרי הוברט.
* 2017 – חטוף (First Kill) – בתפקיד: מרטין האוול.
* 2017 – ספליט (Split) – בתפקיד: דייוויד דאן (ללא קרדיט).
* 2017 – בלשי אל. איי (Once Upon a Time in Venice) – בתפקיד: סטיב פורד.
* 2018 – משאלת מוות (Death Wish) – בתפקיד: ד"ר פול קרסי.
* 2018 – פעולת תגמול (Reprisal) – בתפקיד: ג'יימס.
* 2018 – חטופות (Acts of Violence) – בתפקיד: ג'יימס אייברי.
* 2019 – מיסטר גלאס (Glass) – בתפקיד: דייוויד דאן.
* 2019 – 10 דקות אבודות (10 minutes gone) – בתפקיד: רקס.
* 2019 – עיר יתומה (Motherless Brooklyn) – בתפקיד: פרנק מינה.
* 2019 – המצוד (Trauma Center) – בתפקיד: הבלש סטיב וויקס.
* 2020 – אין ברירה אחרת (Survive the Night) – בתפקיד: פרנק קלארק.
* 2020 – מת להרוג (Hard Kill) – בתפקיד: דונובן צ'אלמרס.
* 2020 – Breach – בתפקיד: קליי יאנג.
* 2021 – החטא החמישי – בתפקיד: ג'יימס פורד.
* 2021 - משחק הניצודים - בתפקיד: תומאס מאלון.
* 2021 – שוטר על הכוונת – בתפקיד: ג'ק האריס.
* 2021 – Midnight in the Switchgrass – בתפקיד: קארל הלטר.
* 2021 – Survive the Game – בתפקיד: דייוויד.
* 2021 – Deadlock – בתפקיד: רון וויטלוק.
* 2021 – תוכנית פריצה – בתפקיד: רוברט מייקלס.
* 2022 - עין הצלף - תוכנית פריצה 2 - בתפקיד: רוברט מייקלס. 
* 2022 – עת למות <small>(אנ')</small> – בתפקיד: אלסטון.
* 2022 – Gasoline Alley – בתפקיד: פרימן.
* 2022 - נקמה <small>(אנ')</small> - בתפקיד: דוני פטר.
* 2022 – מצור אמריקאי – בתפקיד: בן ווטס.
* 2022 - White Elephant - בתפקיד: ארנולד סלומון. 
* 2022 - Corrective Measures - בתפקיד יוליוס "האונה" לואב
* 2022 - The Wrong Place - בתפקיד: פרנק. 
* 2022 - פרדייס סיטי – בתפקיד: ריאן סוואן.
* 2022 - בלש ניו יורקי: פורעי החוק - בתפקיד: ג'יימס נייט.
* 2022 - בלש ניו יורקי: התיקון - בתפקיד: ג'יימס נייט.
* 2023 - בלש ניו יורקי: המשימה האחרונה - בתפקיד: ג'יימס נייט.
* 2023 - Assassin - בתפקיד: ואלמורה.
|}

==קישורים חיצוניים==

* 
* 
* 
* 
* 
* 
* 
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:זוכי פרס פטל הזהב: שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בפריים טיים: שחקן ראשי בדרמה
קטגוריה:זוכי אמי בפריים טיים: שחקן אורח בקומדיה
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:אמריקאים ממוצא גרמני
קטגוריה:אמריקאים שנולדו ב-1955